|  |  |  |
| --- | --- | --- |
| **кыргыз республикасынын**  **САНАРИПТИК ӨНҮктҮрҮҮ МИНИСТРЛИГИ** | **GERB2** | **МИНИСТЕРСТВО ЦИФРОВОГО РАЗВИТИЯ**  **кыргызской республики** |
|  |  |

**Б У Й Р У К**

**П Р И К А З**

2021-жылдын «\_\_\_»-\_\_\_\_\_\_\_\_ №\_\_\_ Бишкек ш.

«Транспорт каражаттары жана айдоочулук күбөлүктөр тууралуу маалыматтарды тастыктоо» мамлекеттик кызмат көрсөтүүнүн административдик регламентин бекитүү тууралуу

Кыргыз Республикасынын Өкмөтүнүн 2014-жылдын 3-июнундагы №303 токтому менен бекитилген Мамлекеттик органдары, алардын түзүмдүк бөлүнүштөрү жана ведомстволук мекемелери тарабынан жеке жана юридикалык жактарга берилүүчү мамлекеттик кызмат көрсөтүүлөрдүн стандарттарынын III бөлүмүнүн 73-главасына, [Кыргыз Республикасынын Өкмөтүнүн 2014-жылдын 15-сентябрындагы № 530 «Кыргыз Республикасынын Өкмөтүнүн айрым ченем жаратуу ыйгарым укуктарын мамлекеттик органдарга жана жергиликтүү өз алдынча башкаруунун аткаруучу органдарына өткөрүп берүү жөнүндө» токтому](http://cbd.minjust.gov.kg/act/view/ky-kg/96978)на ылайык, **буйрук кыламын:**

1. «Транспорт каражаттары жана айдоочулук күбөлүктөр тууралуу маалыматтарды тастыктоо» мамлекеттик кызмат көрсөтүүнүн административдик регламенти, тиркемеге ылайык бекитилсин.

2. Кыргыз Республикасынын Санариптик өнүктүрүү министрлигинин Маалыматтык камсыздоо бөлүмү:

1) ушул буйруктун Кыргыз Республикасынын Өкмөтүнүн 2010-жылдын 26-февралындагы № 117 «Кыргыз Республикасынын ченемдик укуктук актыларын расмий жарыялоо булактары жөнүндө» токтомуна ылайык «Эркин-Тоо» газетасында жана Кыргыз Республикасынын Министрлер Кабинетинин расмий веб-сайтында: gov.kg расмий жарыяланышын камсыздасын;

2) расмий жарыяланган күндөн тартып үч жумуш күнүнүн ичинде ушул буйруктун көчүрмөлөрүн эки нускада мамлекеттик жана расмий тилдерде, кагаз жана электрондук маалымат алып жүрүүчүлөрдө, жарыялоо булагын көрсөтүү менен Кыргыз Республикасынын Юстиция министрлигине Кыргыз Республикасынын Ченемдик укуктук актыларынын мамлекеттик реестрине киргизүү үчүн жөнөтсүн;

3) ушул буйрук күчүнө кирген күндөн тартып үч жумуш күнүнүн ичинде буйруктун көчүрмөлөрүн эки нускада мамлекеттик жана расмий тилдерде Кыргыз Республикасынын Президентинин Администрациясына маалымат үчүн жөнөтсүн.

3. Кыргыз Республикасынын Санариптик өнүктүрүү министрлигине караштуу «Унаа» мамлекеттик мекемеси Кыргыз Республикасынын Санариптик өнүктүрүү министрлигине караштуу «Инфоком» мамлекеттик ишканасы менен биргеликте:

1) электрондук сервистин жардамы менен электрондук форматта транспорт каражаттары тууралуу маалыматты берүү боюнча кызмат көрсөтүүнүн баасынын финансылык-экономикалык эсептөөлөрүн даярдашсын жана Кыргыз Республикасынын Өкмөтүнүн 2000-жылдын 26-октябрындагы № 637 «Мамлекеттик жана муниципалдык кызматтарды көрсөтүү (иштерди) үчүн акы төлөөнүн өлчөмүн аныктоо тартибин бекитүү жөнүндө» токтомуна ылайык монополияга каршы жөнгө салуу чөйрөсүндөгү ыйгарым укуктуу орган менен макулдаштырышсын;

2) ушул буйруктун 1-пунктунда көрсөтүлгөн кызматты көрсөтүү боюнча иштерди уюштурушсун;

3) жогоруда көрсөтүлгөн кызматты көрсөтүүнүн сапатын андан ары жакшыртуу жана оптималдаштыруу боюнча чараларды кабыл алышсын.

4. Ушул буйрук расмий жарыяланган күндөн тартып күчүнө кирет.

5. Кыргыз Республикасынын Өкмөтүнө караштуу Мамлекеттик каттоо кызматынын 2020-жылдын 1-январындагы № 1-д «Мамлекеттик кызмат көрсөтүүлөрдүн административдик регламенттерин бекитүү жөнүндө» буйругунун 1-пунктунун отуз төртүнчү абзацы (33-тиркеме) күчүн жоготту деп таанылсын.

6. Ушул буйруктун аткарылышын контролдоо мамлекеттик кызматты көрсөтүү бөлүгү боюнча Кыргыз Республикасынын санариптик өнүктүрүү министринин орун басары З.А. Карыбековго, маалыматтык тутумду башкаруу, техникалык жана программалык камсыздоо бөлүгү боюнча Кыргыз Республикасынын санариптик өнүктүрүү министринин орун басары А.А. Кененбаевага жүктөлсүн.

**Кыргыз Республикасынын**

**Санариптик өнүктүрүү министри Д.Д.Догоев**